S-205/2007

Mál þetta, sem þingfest var þann 10. maí sl. og dómtekið samdægurs, er höfðað með ákæru lögreglustjórans á Selfossi, dagsettri 21. apríl 2007 á hendur S-kk-þgf M. S-kk-þgf, kt 000000-0000, Holtabyggð 1, Hafnarfirði, og T-kk-þgf L-kk-þgf A-kk-þgf, kt. 000000-0000, Blásölum 17, Kópavogi,

„fyrir fíkniefnabrot

a. gegn ákærða S-kk-þgf

með því að hafa snemma morguns sunnudaginn 11. febrúar 2007 í sumarhúsi VR nr. 8 í Miðhúsaskógi, Biskupstungum haft í vörslu sinni 0,16 g af kókaíni, sem lögregla fann við leit á ákærða umrætt sinn.

b. gegn ákærða T-kk-þgf

með því að hafa á sömu stund og stað og frá greinir í ákærulið a., haft í vörslu sinni 1,77 g af hassi, sem lögregla fann við leit í bústaðnum umrætt sinn.

Teljast brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærðu verði dæmdir til refsingar og til að sæta upptöku á framangreindum fíkniefnum (efnaskrá nr. 11275 og 11276), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001“

Ákærðu mættu ekki við þingfestingu málsins þrátt fyrir löglega birta ákæru gagnvart ákærða S-kk-þgf þann 3. maí 2007 og gagnvart ákærða T-kk-þgf þann 8. maí 2007 ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærðu frömdu brot þau sem greinir í ákæru og eru þau réttilega færð til refsiákvæða. Ákærðu hafa með háttsemi sinni unnið sér til refsingar.

Samkvæmt sakarvottorði ákærða S-kk-ef gekkst hann árið 2006 tvisvar sinnum undir sáttir fyrir brot á lögum um ávana- og fíkniefni og árið 2003 undir sátt fyrir umferðarlagabrot. Þau brot hafa þó ekki áhrif á ákvörðun refsingar í máli þessu.

Samkvæmt sakarvottorði ákærða T-kk-ef gekkst hann undir sátt árið 2003 fyrir brot á lögum um ávana- og fíkniefni. Það brot hefur þó ekki áhrif á ákvörðun refsingar í máli þessu.

Refsing ákærða S-kk-ef er ákveðin 43.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Refsing ákærða T-kk-ef er ákveðin 31.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Ákærði S-kk-nf sæti upptöku á 0,16 grömmum af kókaíni.

Ákærði T-kk-nf sæti upptöku á 1,77 grömmum af hassi.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, S-kk-nf M. S-kk-nf, greiði 43.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði, T-kk-nf L-kk-nf A-kk-nf, greiði 31.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði, S-kk-nf M. S-kk-nf, sæti upptöku á 0,16 grömmum af kókaíni.

Ákærði, T-kk-nf L-kk-nf A-kk-nf, sæti upptöku á 1,77 grömmum af hassi.

Á-kvk-nf G-kvk-nf.